b'\n_START_ARTICLE_\nEstisk landrase\n_START_PARAGRAPH_\nEstisk landrase (eesti maat\xc3\xb5ug) er en tradisjonell, estisk storferase.\n_START_SECTION_\nHistorie og utbredelse\n_START_PARAGRAPH_\nEstisk landrase er utviklet p\xc3\xa5 basis av det lokale feet i Estland. Rasen er ogs\xc3\xa5 innkrysset med vestfinsk storferase, jerseyfe og brown swiss. Det ble etablert stambok for rasen i 1914. Det finnes cirka 1200 dyr av rasen i Estland fordelt p\xc3\xa5 cirka 170 besetninger.\n_START_SECTION_\nEgenskaper\n_START_PARAGRAPH_\nRasen er naturlig kollet med en hvitlig r\xc3\xb8dfarge. Gjennomsnittlig \xc3\xa5rsavdr\xc3\xa5tt er 4000 kg med 4,77\xc2\xa0% fett og 3,45\xc2\xa0% protein. Det vil si at melkemengden er noe lav, mens andelen fett og protein er h\xc3\xb8y, sammenlignet med for eksempel norsk r\xc3\xb8dt fe. Dyrene er sm\xc3\xa5, med gjennomsnittlig vekt for voksne kyr p\xc3\xa5 436 kg. Estisk landrase har lette kalvinger, og har lavt f\xc3\xb4rforbruk pr. produsert enhet.'